Hei, denne artikkelen er over ett år gammel og kan inneholde utdatert informasjon

En mann fylte en handlekurv med 18 sekspakninger med øl, pizza og doruller i en butikk i Mjøndalen, og forlot stedet uten å betale.

Mannen utførte tyveriet på Orkidehøgda i Mjøndalen mandag ettermiddag.

Mannen fylte en handlekurv med blant annet 18 sekspakninger med øl, pizza og doruller, før han forlot butikken uten å betale. Politiet omtaler tyveriet som «frekt».

Ifølge politiet la mannen varene i en blå VW Golf og kjørte fra stedet. Politiet ønsker nå å komme i kontakt med vitner som kan ha sett mannen.

(NTB)